روسیا جمهور باشقانلیغی‌نین سؤزچوسو دمیتری پسکوو روسیانین اودسا لیمانینداکی یالنیز حربی آلت یاپی لارا هوجوم ائتدیگینی سؤیله‌ییب، "هوجوم‌لارین تاخیل داشینماسی موقاویله‌لرینی حیاتا کئچیرمک اوچون ایستیفاده ائدیلن آلت یاپی ایله هئچ بیر علاقه‌سی یوخ‌دور. بو، داشینما پروسه‌سی‌‌نین باشلانماسینا تأثیر گؤسترمیر و گؤسترمه‌مه‌لی‌دیر"، - دئییب.
پایتاخت موسکوادا ژورنالیست‌لره آچیقلاماسیندا دمیتری پسکوو بیلدیریب: "تورکیه پرزیدنتی رجب طیب اردوغانین حمایه‌سینده تورکیه، روسیا، اوکراینا و بیرلشمیش میللت‌لر تشکیلاتی (بمت) آراسیندا 22 ژوئیه‌ده "اوکراینا لیمانلاریندان‌ تاخیل و ارزاق محصول‌لاری‌نین تهلوکه‌سیز داشینماسی سازیشی" ایله باغلی سازیش ایمضالانیب. تاخیل داشینماسی ایله باغلی راضیلاشمانین الده اولونماسی اوچون چوخ گرگین ایشلر گئدیب. آنجاق موقاویله حیاتا کئچنه قدر یارادیلان بعضی مکخانیزم‌لر یئنه گؤزدن کئچیریلمه‌لی‌دیر.
روسیانین تاخیل و گوبره اوره تیجی لرینه تطبیق ائدیلن دولایی محدودیت‌لرله باغلی بمت ده اؤز عهده ‌لیک‌لرینی یئرینه یئتیرمه‌لی‌دیر. بیرباشا محدودیت‌لر یوخ‌دور، لاکین بو داشینما‌لارین تام حیاتا کئچیریلمه‌سینه مانع اولان دولایی محدودیت‌لر واردیر کی، بو دا اولوسلار آراسی بازارلار، خصوصاً ده آجلیغین باش قالدیرماغا باشلادیغی بولگه لر اوچون چوخ ضروری‌دیر. بو، حقیقتن ده واجیب‌دیر".
دمیتری پسکوو روسیانین ژوئیه‌نین 23-ده اودسا لیمانینا راکت هوجومو ایله باغلی بون‌لاری نظره چاتدیریب: "هوجوم‌لار یالنیز حربی آلت یاپی لارا عاییددیر. بونون تاخیل داشینماسی موقاویله‌سی‌نین حیاتا کئچیریلمه‌سی اوچون ایستیفاده اولونان آلت یاپی لار ایله هئچ بیر علاقه‌سی یوخ‌دور. داشینما پروسه‌سی‌نین باشلانماسینا بو تأثیر ائتمیر و ائتمه‌مه‌لی‌دیر".
